
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


7 Ιουνίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 2068 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανίδρυση Προγράμματος Μεταπτυχιακών Σπου¬ 
δών σύμφωνα με τις διατάξεις του ν.4485/2017 με 
τίτλο «Σχεδιασμός Φωτισμού» της Σχολής Εφαρ¬ 
μοσμένων Τεχνών του Ελληνικού Ανοικτού Πανε¬ 
πιστημίου και έγκριση της οργάνωσης και της λει¬ 
τουργίας του. 

2 Επανίδρυση Προγράμματος Μεταπτυχιακών 
Σπουδών (Π.Μ.Σ.) με τίτλο "Ηλεκτρονικά Συστή¬ 
ματα Τηλεπικοινωνιών και Αυτοματισμών. 

3 Αποζημίωση για εργασία προς συμπλήρωση του 
υποχρεωτικού ωραρίου των υπαλλήλων ΙΔΑΧ 
της Δημοτικής Κοινωφελούς Επιχείρησης Δήμου 
Έδεσσας (ΔΗ.Κ.Ε.Δ.Ε.). 


ΑΠΟΦΑΣΕΙΣ 

Αριθμ.ΤΕΚ: 1065 (1) 

Επανίδρυση Προγράμματος Μεταπτυχια¬ 
κών Σπουδών σύμφωνα με τις διατάξεις του 
ν.4485/2017 με τίτλο «Σχεδιασμός Φωτισμού» 
της Σχολής Εφαρμοσμένων Τεχνών του Ελληνι¬ 
κού Ανοικτού Πανεπιστημίου και έγκριση της ορ¬ 
γάνωσης και της λειτουργίας του. 

Η ΔΙΟΙΚΟΥΣΑ ΕΠΙΤΡΟΠΗ 

ΤΟΥ ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ 

(αριθ. συνεδρίασης 377/2.2.3.ακ/23-4-2018) 

Έχοντας υπόψη: 

1. Τις διατάξεις των άρθρων 1, 2, 3, 4, 5 και 10 του 
ν.2552/1997 «Ελληνικό Ανοικτό Πανεπιστήμιο και άλλες 
διατάξεις» (Α' 266/24.12.1997), όπως ισχύουν . 

2. Τις διατάξεις της περ. α) της παρ. 1 του άρθρου 85, 
του άρθρου 32 και 37 του ν. 4485/2017 «Οργάνωση και 
λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις (Α' 114/4.8.2017), όπως 
ισχύουν. 

3. Τις διατάξεις του ν. 3374/2005 (Α' 189/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων. Παράρτημα διπλώματος», όπως ισχύουν. 


4. Την αριθμ. 132065/Ζ1/24.8.2015 (Υ.Ο.Δ.Δ. 616/ 
27.8.2015) απόφαση του Υπουργού Πολιτισμού, Παιδείας 
και Θρησκευμάτων με την οποία διορίσθηκε Πρόεδρος 
τηςΔιοικούσας Επιτροπής του Ελληνικού Ανοικτού Πα¬ 
νεπιστημίου ο Καθηγητής Βασίλειος Καρδάσης. 

5. Την αριθμ. 27537/Ζ1/16.2.2018 (Υ.Ο.Δ.Δ. 102/ 
28.2.2018) απόφαση του Υπουργού Παιδείας, Έρευνας 
και Θρησκευμάτων περί ανασυγκρότησης της Διοικού- 
σας Επιτροπής του Ελληνικού Ανοικτού Πανεπιστημίου. 

6. Το με αριθμό 377/23.4.2018 πρακτικό τηςΔιοικού- 
σας Επιτροπής του Ελληνικού Ανοικτού Πανεπιστημίου. 

7. Το αριθμ. 80441 /Ζ1 /17-5-2018 έγγραφο του Υπουρ¬ 
γείου Παιδείας, Έρευνας και Θρησκευμάτων σε εφαρμο¬ 
γή της διάταξης του άρθρου 32 του ν. 4485/2017. 

8. Την αριθμ. 1437/14-5-2014 έκθεση εξωτερικής αξι¬ 
ολόγησης της Α.Δ.Ι.Π. που αφορά τη Σχολή Εφαρμοσμέ¬ 
νων Τεχνών του Ελληνικού Ανοικτού Πανεπιστημίου. 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
προϋπολογισμού, αποφασίζει: 

Την επανίδρυση του Μεταπτυχιακού Προγράμματος 
Σπουδών με τίτλο «Σχεδιασμός Φωτισμού» στη Σχολή 
Εφαρμοσμένων Τεχνών του Ελληνικού Ανοικτού Πανε¬ 
πιστημίου, ως εξής: 

Άρθρο 1 

Γενικές Διατάξεις 

Η Σχολή Εφαρμοσμένων Τεχνών του Ελληνικού Ανοι¬ 
κτού Πανεπιστημίου θα λειτουργήσει από το ακαδημαϊκό 
έτος 2018-19 το Πρόγραμμα Μεταπτυχιακών Σπουδών 
με τίτλο «Σχεδιασμός Φωτισμού» σύμφωνα με τις διατά¬ 
ξεις της απόφασης αυτής, τις διατάξεις του ν.4485/2017 
και τις διατάξεις του ν. 2552/1997 (ΦΕΚ 266,τ. Α') όπως 
τροποποιήθηκε και ισχύει. 

Άρθρο 2 

Αντικείμενο - Σκοπός 

Το Π.Μ.Σ. «Σχεδιασμός Φωτισμού» έχει ως αντικεί¬ 
μενο την εις βάθος μελέτη θεμάτων που αφορούν στο 
συνδυασμό τηςτέχνης και της επιστήμηςτου φωτός και 
χρησιμοποιούνται ευρύτατα σε θεωρητικό και εφαρ¬ 
μοσμένο επίπεδο. Συγκεκριμένα, γνωστικά αντικείμενα 
στα οποία εστιάζει το Π.Μ.Σ. αποτελούν η ψυχολογία 
της αντίληψης, η φυσιολογία της οπτικής αντίληψης, η 
επίδραση του φωτός και του φωτισμού στον άνθρωπο 

και η επίτευξη οπτικής άνεσης, η σχέση της τέχνης με το 
φωτισμό, η επιστήμη της φυσικής του φωτός, ο σχεδια- 
σμός φυσικού και τεχνητού φωτισμού από επιστημονική, 
καλλιτεχνική και τεχνολογική άποψη, ο προσδιορισμός 
του φωτισμού ως μέσο βιώσιμης ανάπτυξης και η προ¬ 
σομοίωση με υπολογιστή. 

Το Π.Μ.Σ. αποσκοπεί στην εξειδίκευση επιστημόνων: 

α) ικανών να ασχοληθούν με την έρευνα ή/και να 
ασκήσουν επαγγελματική δραστηριότητα στα ευρύτε¬ 
ρα πεδία του σχεδιασμού φωτισμού, της τεχνολογίας 
του φωτισμού, τις εφαρμογέςτου για το δομημένο περι¬ 
βάλλον, της μείωσης της ενεργειακής κατανάλωσης, της 
αειφορίας, της καλλιτεχνικής διάστασης του φωτισμού 
και των φωτιστικών εγκαταστάσεων, καθώς και να διε- 
ρευνήσουν τις περιοχές αυτές σε σχέση με την ψυχολο¬ 
γία και τη φυσιολογία της οπτικής αντίληψης και 

β) με ολοκληρωμένες επιστημονικές γνώσεις στις 
ανωτέρω γνωστικές περιοχές, έτσι ώστε να είναι σε 
θέση να συντάσσουν μελέτες φωτισμού, να αποτιμούν 
τα ποσοτικά και ποιοτικά προβλήματα που μπορεί να 
προκύψουν από το φωτισμό και να προτείνουν τρόπους 
αντιμετώπισήςτους, ενώ παράλληλα να καλλιεργήσουν 
τη δημιουργικότητά τους και να είναι σε θέση να συνθέ¬ 
σουν ένα έργο φωτισμού. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Μεταπτυχιακό Δίπλωμα Ειδίκευσης 
(Μ.Δ.Ε.) με τίτλο «Σχεδιασμός Φωτισμού». Ο τίτλος θα απο- 
νέμεται απάτη Σχολή Εφαρμοσμένων Τεχνών του ΕΑΠ. 

Άρθρο 4 

Κατηγορίες Πτυχιούχων 

Στο Π.Μ.Σ. «Σχεδιασμός Φωτισμού» γίνονται δεκτοί 
απόφοιτοι των ΑΕΙ της ημεδαπής ή ομοταγών ιδρυμάτων 
της αλλοδαπής με πιστοποιημένη επάρκεια της ελληνι¬ 
κής γλώσσας, επιπέδου τουλάχιστον Β2 και επάρκεια της 
αγγλικής γλώσσας, επιπέδου τουλάχιστον Β2.Τα γνωστι¬ 
κά αντικείμενα των πτυχιούχων που γίνονται δεκτοί θα 
προσδιορίζονται από τα αρμόδια όργανα. 

Άρθρο 5 

Χρονική Διάρκεια 

Το Π.Μ.Σ. «Σχεδιασμός Φωτισμού» διαρθρώνεται σε 
δύο (2) έτη, τα οποία περιλαμβάνουν τέσσερεις (4) ετή¬ 
σιες θεματικές ενότητες και εκπόνηση διπλωματικής 
εργασίας. Η ελάχιστη χρονική διάρκεια για την ολο¬ 
κλήρωση του προγράμματος είναι δύο (2) έτη. Για την 
απόκτηση του Μεταπτυχιακού Διπλώματος Ειδίκευσης 
(Μ.Δ.Ε.) είναι υποχρεωτική η επιτυχής παρακολούθηση 
τεσσάρων Θ.Ε. καθώς επίσης και η επιτυχής ολοκλήρωση 
της Μ.Δ.Ε. Το σύνολο των πιστωτικών μονάδων (Ε(ΙΤ5) 
που απαιτούνται για την απόκτηση του Μεταπτυχιακού 
Διπλώματος Ειδίκευσης (Μ.Δ.Ε.) είναι 120 Ε(ΙΤ$. 

Άρθρο 6 

Πρόγραμμα Σπουδών - Γλώσσα Διδασκαλίας 

Η διάρθρωση του προγράμματος είναι η ακόλουθη: 

1 ο έτος σπουδών: 

Θ.Ε. «Τέχνη, φως και ψυχολογία της αντίληψης» (20 
ΕΦΤ5) με γνωστικά αντικείμενα: 


1. Οπτική επικοινωνία 

2. Βασικές αρχές οπτικής παιδείας και νοηματοδότηση 

3. Ιστορική θεώρηση του φωτός στην τέχνη και στην 
αρχιτεκτονική 

4. Ψυχολογία της οπτικής αντίληψης 

Θ.Ε. «Γενικές αρχές φωτισμού και φυσιολογία της οπτι¬ 
κής αντίληψης» (20 Ε(ΙΤ5) με γνωστικά αντικείμενα: 

1. Φως και φυσιολογία της οπτικής αντίληψης 

2. Αρχές φωτομετρίας και χρωματομετρίας 

3. Φωτομετρικά μεγέθη, μετρήσεις και αξιολόγηση 
φωτισμού 

4. Χρωματική μίξη και χρωματική απόδοση φωτεινών 
πηγών 

5. Σχεδιασμός και γεωμετρικά χαρακτηριστικά φυσι¬ 
κού φωτισμού 

Θ.Ε. «Τεχνολογία φωτισμού και σύνδεση με την παρα¬ 
γωγή» (20 ΕΦΤ5) με γνωστικά αντικείμενα: 

1 .Τεχνικές φωτισμού, εφαρμογές και σύνταξη ολοκλη¬ 
ρωμένων μελετών φωτισμού 

2. Κανόνες ορθολογικού φωτισμού και χρήση κανονι¬ 
σμών και προτύπων 

3. Ενεργειακή βελτιστοποίηση έργων φωτισμού, κό¬ 
στος και οφέλη 

4. Βελτίωση της οπτικής άνεσης 

5. Τεχνολογία τεχνητών πηγών φωτός και ελέγχου του 
φωτισμού 

2ο έτος σπουδών: 

Θ.Ε. «Σχεδιασμός αρχιτεκτονικού φωτισμού και εφαρ¬ 
μογές προσομοίωσης» (20 ΕΘΤ5) με γνωστικά αντικείμενα: 

1. Σχεδιασμός αρχιτεκτονικού φωτισμού 

2. Σύνθεση φωτισμού και χρώματος 

3. Επιδράσεις του φωτισμού στον άνθρωπο 

4. Προσομοίωση καταστάσεων φωτισμού και μέθοδοι 
αναπαράστασης 

Μεταπτυχιακή Διπλωματική Εργασία (40 ΕΦΤ5) 

Με αποφάσεις οργάνων μπορεί να επέλθει οποιαδή¬ 
ποτε τροποποίηση των Θ.Ε. 

Η γλώσσα διδασκαλίας του Π.Μ.Σ είναι η Ελληνική. 
Η γλώσσα εκπόνησης διπλωματικής εργασίας είναι η 
ελληνική, αλλά μπορεί να εκπονηθεί και στην αγγλική 
έπειτα από σύμφωνη γνώμη των αρμόδιων οργάνων. 

Άρθρο 7 

Προσωπικό 

Δύναται να απασχοληθούν μέλη ΔΕΠ, ΕΕΠ, ΕΔΙΠ και 
ΕΤΕΠ των ΑΕΙ της ημεδαπής, ερευνητές, διδάσκοντες 
ομοταγών ιδρυμάτων της αλλοδαπής, καθώς και άλλες 
κατηγορίες διδασκόντων σύμφωνα με τις διατάξεις του 
άρθρου 36 και του άρθρου της περ. ι της παρ. 2 του άρ¬ 
θρου 5 του ν. 3391 /2005 (ΦΕΚ 240/τ.Α') όπως τροποποι¬ 
ήθηκε και ισχύει με τις διατάξεις της παρ. 12 του άρθρου 
83 του ν. 4485/2017. Οι διδάσκοντες (Συνεργαζόμενο 
Επιστημονικό Προσωπικό ΣΕΠ) στο πρόγραμμα επιλέγο¬ 
νται ύστερα από πρόσκληση εκδήλωσης ενδιαφέροντος. 

Άρθρο 8 

Υλικοτεχνική υποδομή 

Για τη λειτουργία του προγράμματος θα χρησιμοποιη¬ 
θεί η υπάρχουσα υλικοτεχνική υποδομή του Ελληνικού 

Ανοικτού Πανεπιστημίου, των Παραρτημάτων του και 
των κτιρίων ή άλλων υποδομών που θα απατηθεί να μι¬ 
σθωθούν από το ίδρυμα ανάλογα με τις ανάγκες που θα 
προκόψουν από τον αριθμό των τελικώς εγγεγραμμένων 
φοιτητών του Προγράμματος. 

Άρθρο 9 

Διάρκεια Λειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2023-2024 με την επιφύλαξη των διατάξεων της 
παρ. 8 του άρθρου 32 του ν.4485/2017 (ΦΕΚ 114/τ.Α'), 
και τις διατάξεις της παρ. 1 Ία του άρθρου 80 του Ν. 
4009/2011 (ΦΕΚ 195/τ.Α') όπως τροποποιήθηκε και 
ισχύει. 

Άρθρο 10 

Μεταβατικές Διατάξεις 

Όσα θέματα δεν ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα σύμφωνα 
με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Μάίου 2018 

Ο Πρόεδρος 

ΒΑΣΙΛΗΣ ΚΑΡΔΑΣΗΣ 


Αριθμ. 3815/Φ120 (2) 

Επανίδρυση Προγράμματος Μεταπτυχιακών 
Σπουδών (Π.Μ.Σ.) με τίτλο "Ηλεκτρονικά Συστή¬ 
ματα Τηλεπικοινωνιών και Αυτοματισμών. 

Η ΣΥΓΚΛΗΤΟΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ (Τ.Ε.Ι.) ΚΡΗΤΗΣ 
(ΣΥΝΕΔΡΙΑΣΗ 181/22-03-2018) 

Έχοντας υπόψη: 

1 .Τις διατάξεις του ν. 4009/2011 (ΑΊ 95), όπως τροπο¬ 
ποιήθηκε και ισχύει. 

2. Τις διατάξεις των άρθρων 1, 2, 9,10,11,12,13, και 
το ΚΕΦΑΛΑΙΟ ΣΤ «ΔΕΥΤΕΡΟΣ ΚΑΙ ΤΡΙΤΟΣ ΚΥΚΛΟΣ ΣΠΟΥ¬ 
ΔΩΝ» του ν. 4485/4.8.2017 «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις». 

3. Την με αριθμ. 7826/Φ20/27.12.2017 απόφαση του 
Πρύτανη τουΤΕΙ Κρήτης με θέμα: «Συγκρότηση της Συ¬ 
γκλήτου του ΤΕΙ Κρήτης». 

4. Την με αριθμ. 882/Φ20/12-02-2018 απόφαση του 
Πρύτανη του ΤΕΙ Κρήτης με θέμα «1 η Τροποποίηση της 
συγκρότησης της Συγκλήτου του ΤΕΙ Κρήτης». 

5. Τις διατάξεις του ν. 4142/2013 άρθρο 7, παρ. 4 και τις 
διατάξεις του π.δ. 104/2013 (ΦΕΚ 137/5-6-2013) «Μετο- 
νομασία Τμη μάτων - Συγχώνευση Τμη μάτων - Κατάργη¬ 
ση Παραρτημάτων καιΤμημάτων-Ίδρυση Σχολής-Ίδρυ- 
ση Τμήματος-Συγκρότηση Σχολών του Τ.Ε.Ι. Κρήτης». 

6. Τις διατάξεις του ν. 3374/2005 (Α' 189) "Διασφάλιση 
της ποιότητας στην ανώτατη εκπαίδευση, Σύστημα με¬ 


ταφοράς και συσσώρευσης πιστωτικών μονάδων - Πα¬ 
ράρτημα Διπλώματος", όπωςτροποποιήθηκε και ισχύει. 

7. Το με αριθμ. 1575/25-07-2012 έγγραφο της Αρχής 
Διασφάλισης και Πιστοποίησης της Ποιότητας στην 
Ανώτατη Εκπαίδευση (Α.ΔΙ.Π.) με τη συνημμένη Έκθεση 
Εξωτερικής Αξιολόγησης του Τμήματος Ηλεκτρονικής 
του ΤΕΙ Κρήτης. 

8. Την με αριθμ. 3664/Φ120 απόφαση του Προέδρου 
του ΤΕΙ Κρήτης (ΦΕΚ 2556/τ'Β/19-08-2016) με θέμα 
«Έγκριση λειτουργίας του Προγράμματος Μεταπτυχι¬ 
ακών Σπουδών (Π.Μ.Σ.) του Τμήματος Ηλεκτρονικών 
Μηχανικών Τ.Ε. της Σχολής Εφαρμοσμένων Επιστημών 
τουΤΕΙ Κρήτης, με τίτλο «Ηλεκτρονικά Συστήματα Τηλε¬ 
πικοινωνιών και Αυτοματισμών». 

9. Την απόφαση της Συνέλευσης του Τμήματος Ηλε¬ 
κτρονικών Μηχανικών Τ.Ε. τουΤΕΙ Κρήτης στη συνεδρία¬ 
ση με αρ. πράξης 125/20-3-2018 με θέμα «Έγκριση επα¬ 
νίδρυσης του Προγράμματος Μεταπτυχιακών Σπουδών 
του Τμήματος με τίτλο "Ηλεκτρονικά Συστήματα Τηλεπι¬ 
κοινωνιών και Αυτοματισμών -ΤθΙθεοιηιηυηίεΒΐίοη 3ηά 
ΑυΐοιπΒΐίοη 5γ5ΐθΐη5"». 

10. Την εισήγηση της Επιτροπής Μεταπτυχιακών 
Σπουδών του ΤΕΙ Κρήτης με θέμα «Επανίδρυση του 
Προγράμματος Μεταπτυχιακών Σπουδών "Ηλεκτρο¬ 
νικά Συστήματα Τηλεπικοινωνιών και Αυτοματισμών - 
ΤθΙθεοιηιηυηίεΒΐίοη 3ηά ΑυΐοιτίΒΐίοη 5γ5ΐθΐτΐ5"τουΤμή- 
ματος Ηλεκτρονικών Μηχανικών Τ.Ε. τουΤΕΙ Κρήτης. 

11 .Τις διατάξεις των άρθρων 2,3 και 4 του ν. 3861/2010 
(ΦΕΚ 112 Α') «Ενίσχυση της διαφάνειας με την υποχρεω¬ 
τική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδίκτυο 
«ΠΡΟΓΡΑΜΜΑΔΙΑΥΓΕΙΑ»καιάλλεςδιατάξεις»,όπωςτροπο¬ 
ποιήθηκε με το άρθρο 23 του ν. 4210/2013 (ΦΕΚ 254 Α') 
«Ρυθμίσεις Υπουργείου Διοικητικής Μεταρρύθμισης και 
Ηλεκτρονικής Διακυβέρνησης και άλλες Διατάξεις». 

12. Την με αρ. 216772/Ζ1 απόφαση του Υπουργού 
Παιδείας, Έρευνας και Θρησκευμάτων (ΦΕΚ 4334/τ. Β/ 
12-12-2017) «Τρόπος κατάρτισης του αναλυτικού προϋ¬ 
πολογισμού λειτουργίας και της έκθεσης βιωσιμότητας 
των Προγραμμάτων Μεταπτυχιακών Σπουδών». 

13. Το γεγονός ότι δεν έχει εκδοθεί ακόμα ο Οργανι¬ 
σμός του ΤΕΙ Κρήτης. 

14. Την με αρ. 206997/Ζ1/27-11-2017 πράξη του 
Υπουργού Παιδείας, Έρευνας και Θρησκευμάτων (ΦΕΚ 
633/τ. Υ.Θ.Δ.Δ./30-11 -2017) με την οποία διαπιστώθηκε 
η εκλογή Πρύτανη και τεσσάρων (4) Αντιπρυτάνεων του 
ΤΕΙ Κρήτης. 

15. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
προϋπολογισμού, αποφάσισε: 

Τ ην επανίδρυση, από το ακαδημαϊκό έτος 2018-2019, 
του Προγράμματος Μεταπτυχιακών Σπουδών του Τμή¬ 
ματος Ηλεκτρονικών Μηχανικών Τ.Ε. της Σχολής Εφαρ¬ 
μοσμένων ΕπιστημώντουΤεχνολογικού Εκπαιδευτικού 
Ιδρύματος Κρήτης με τίτλο «Ηλεκτρονικά Συστήματα 
Τηλεπικοινωνιών και Αυτοματισμών», σύμφωνα με τα 
εξής: 

Άρθρο 1 

Αντικείμενο - Σκοπός 

1. Σκοπός του Προγράμματος Μεταπτυχιακών Σπου¬ 
δών «Ηλεκτρονικά Συστήματα Τηλεπικοινωνιών και 
Αυτοματισμών» (ΠΜΣ) είναι να εκπαιδεύει πτυχιούχους 
Τμημάτων ειδικότητας Μηχανικού και άλλων συναφών 
ειδικοτήτων και να αναπτύσσει τις ερευνητικές τους δε¬ 
ξιότητες σε επιστημονικούς τομείς που σχετίζονται με 
τα πεδία της ηλεκτρονικής, των τηλεπικοινωνιών, των 
αυτοματισμών, της πληροφορικής και των εφαρμογών 
τους. Προωθώντας την έρευνα σε αυτές τις γνωστικές 
περιοχές, το ΠΜΣ προάγει την επιστημονική γνώση, κι¬ 
νείται στην κατεύθυνση των κύριων αναπτυξιακών προ¬ 
τεραιοτήτων της χώρας, ανταποκρίνεται στις σύγχρονες 
ανάγκες της κοινωνίας και παρέχει πεδίο για υψηλού επι¬ 
πέδου ερευνητικές και αναπτυξιακές δραστηριότητες. 

2. Στόχοι του ΠΜΣ είναι: 

• Να επικαιροποιήσει και να ενισχύσει τις γνώσεις και 
δεξιότητες των επαγγελματιών που εργάζονται ήδη 
στους τομείς της ηλεκτρονικής, των τηλεπικοινωνιών, 
των αυτοματισμών, της πληροφορικής και των εφαρμο¬ 
γών τους, προκειμένου να μπορούν να αντιμετωπίσουν 
τις προκλήσεις των συνεχώς εξελισσόμενων αντίστοιχων 
τεχνολογιών αιχμής. 

• Να εστιάσει στη διαθέσιμη ηλεκτρονική τεχνολογία 
και τις εφαρμογές της στις τηλεπικοινωνίες, στους αυτο¬ 
ματισμούς και στους υπολογιστές, χρησιμοποιώντας τα 
κατάλληλα αναπτυξιακά εργαλεία σε επίπεδο σχεδίασης, 
υλοποίησης και βελτιστοποίησης υλικού, λογισμικού και 
συστημάτων. 

• Να εξασφαλίσει στις μικρές και μεγάλες μονάδες της 
παραγωγικής βιομηχανίας και βιοτεχνίας, αλλά και στις 
επιχειρήσεις και στους οργανισμούς του δημόσιου και 
ιδιωτικού τομέα εξειδικευμένο ανθρώπινο δυναμικό με 
τεχνογνωσία και προσαρμοστικότητα στην ανάπτυξη 
νέων καινοτομικών προϊόντων και υπηρεσιών, για το 
σχεδίασμά, την ανάπτυξη, τον έλεγχο και τη βελτιστο¬ 
ποίηση ηλεκτρονικών συστημάτων. 

• Να οδηγήσει στη σχεδίαση και παραγωγή καινοτο- 
μικών και ανταγωνιστικών προϊόντων και υπηρεσιών 
με μικρό κόστος και χρόνο παραγωγής, αλλά υψηλή 
λειτουργικότητα και αξιοπιστία, ώστε να ενσωματώνο¬ 
νται οι τεχνολογίες αιχμής, να προσφέρονται τα βέλτιστα 
ποιοτικά χαρακτηριστικά και να ικανοποιούνται απόλυτα 
οι απαιτήσεις του ενδιάμεσου και τελικού χρήστη. 

• Να βελτιώσει τις δυνατότητες των αποφοίτων προκει¬ 
μένου, μέσα από την πλήρη αξιοποίηση των σύγχρονων 
τεχνολογιών αιχμής, να εκπονήσουν αυτόνομα επιχει¬ 
ρηματικές και καινοτόμες δράσεις ή και να αναπτύξουν 
μονάδες παραγωγής ή έντασης γνώσης. 

■ Να αναπτύξει τις προσωπικές δεξιότητες των απο¬ 
φοίτων, με έμφαση στην κριτική σκέψη, στη δυνατότητα 
σχεδιασμού ερευνητικών και αναπτυξιακών μελετών, 
στην ευχέρεια γραπτής και προφορικής παρουσίασης 
καθώς και στην ικανότητα συγγραφής επιστημονικών 
άρθρων, ώστε, σε συνδυασμό με την τεχνογνωσία και 
την εξειδίκευση τους στα σύγχρονα συστήματα τηλεπι¬ 


κοινωνιών και αυτοματισμών, οι απόφοιτοι να αποτελούν 
ιδιαίτερα ανταγωνιστικό επιστημονικό προσωπικό. 

■ Να αναπτύξει και βελτιώσει τις ερευνητικές δεξιό¬ 
τητες των αποφοίτων του, ώστε με σταθερή βάση να 
μπορούν να συνεχίσουν τις σπουδές τους σε διδακτο¬ 
ρικό επίπεδο. 

■ Να συμβάλλει στην ανάπτυξη της χώρας και στην 
προσαρμογή της στις σύγχρονες απαιτήσεις της έρευ¬ 
νας, της τεχνολογίας, της εκπαίδευσης, και της αγοράς 
εργασίας. 

3. Η εκπαίδευση στο ΠΜΣ περιλαμβάνει την παρακο¬ 
λούθηση οργανωμένων μεταπτυχιακών μαθημάτων ή/ 
και την εκπόνηση Μεταπτυχιακής Εργασίας σύμφωνα 
με τα διεθνή ακαδημαϊκά πρότυπα. 

4. Οι απόφοιτοι του ΠΜΣ θα έχουν γνώσεις, δεξιότητες 
και ικανότητες ώστε: 

■ Να χρησιμοποιούν και να αναπτύσσουν σύνθετες 
μεθοδολογίες, ηλεκτρονικά συστήματα και τεχνολογικές 
εφαρμογές. 

• Να στελεχώνουν κάθε επιχείρηση, οργανισμό ή πα¬ 
ραγωγική μονάδα στο δημόσιο και ιδιωτικό τομέα στην 
Ελλάδα και στο εξωτερικό, καλύπτοντας ανάγκες σε εξει- 
δικευμένο προσωπικό υψηλών απαιτήσεων. 

• Να λειτουργήσουν ως αυτοαπασχολούμενοι στο τε¬ 
χνολογικό πεδίο της μελέτης, σχεδίασης και εφαρμογής 
τεχνολογιών αιχμής, αναπτύσσοντας δικές τους επιχει¬ 
ρηματικές δραστηριότητες στους τομείς της ηλεκτρο¬ 
νικής, των τηλεπικοινωνιών, των αυτοματισμών και της 
πληροφορικής. 

• Να προάγουν τη βασική και εφαρμοσμένη έρευνα και 
να παρακολουθήσουν σπουδές διδακτορικού επιπέδου. 

• Να καλύπτουν θέσεις έρευνας και διδασκαλίας στα 
γνωστικά αντικείμενα του ΠΜΣ. 

Άρθρο 2 

Μεταπτυχιακός τίτλος 

Το ΠΜΣ του Τμήματος Ηλεκτρονικών Μηχανικών ΤΕ 
του ΤΕΙ Κρήτης απονέμει Μεταπτυχιακό Δίπλωμα Ειδί¬ 
κευσης (ΜΔΕ) στα «Ηλεκτρονικά Συστήματα Τηλεπικοι¬ 
νωνιών και Αυτοματισμών» - Μ5ς (Μ35ϊθγ οί δςίθπςβ) 
ίπ «ΤθΙθςοιπιηυηίςΒΐίοη 3ηά Αυΐοιτΐ3ΐίοη 5γ5ΐθΐη5», το 
οποίο συνυπογράφεται από τον Πρύτανη του ΤΕΙ Κρήτης 
και τον Διευθυντή του ΠΜΣ. 

Άρθρο 3 

Κατηγορίες πτυχιούχων υποψηφίων 

Στο ΠΜΣ «Ηλεκτρονικά Συστήματα Τηλεπικοινωνιών 
και Αυτοματισμών» εισάγονται απόφοιτοι Α.Ε.Ι. Τμημά¬ 
των Μηχανικών, αλλά και άλλων συναφών ειδικοτήτων 
της μηχανικής και των θετικών επιστημών, με στέρεο 
υπόβαθρο στα μαθηματικά ή/και τη φυσική. Το πρό¬ 
γραμμα απευθύνεται ιδιαίτερα στις ανάγκες εξειδίκευ- 
σης που έχουν οι πτυχιούχοι σε τομείς που σχετίζονται 
με την ηλεκτρονική, τις τηλεπικοινωνίες και τους αυτο¬ 
ματισμούς. 

Για άλλες περιπτώσεις υποψηφίων αποφασίζει η Συ¬ 
ντονιστική Επιτροπή (ΣΕ) του ΠΜΣ. 

Άρθρο 4 

Χρονική Διάρκεια 

Το ΠΜΣ «Ηλεκτρονικά Συστήματα Τηλεπικοινωνιών 
και Αυτοματισμών» έχει χρονική διάρκεια τριών (3) ακα¬ 
δημαϊκών εξαμήνων πλήρους φοίτησης ή έξι (6) ακαδη¬ 
μαϊκών εξαμήνων μερικής φοίτησης. Η ελάχιστη και η 
μέγιστη χρονική διάρκεια σπουδών για την απονομή του 
ΜΔΕ είναι, αντίστοιχα, τρία (3) και έξι (6) ακαδημαϊκά εξά¬ 
μηνα. Ωστόσο, είναι δυνατή η αναστολή ή η παράταση 
της φοίτησης, με απόφαση της ΣΕ, ύστερα από αίτηση 
του φοιτητή. Φοιτητές μπορούν να παρακολουθήσουν 
το ΠΜΣ με διδασκαλία εκ του σύνεγγυς ή/και από από¬ 
σταση. 

Άρθρο 5 

Δομή των σπουδών 

1. Οι μεταπτυχιακοί φοιτητές κατά τη διάρκεια των 
σπουδών τους υποχρεούνται είτε (α) σε παρακολούθη¬ 
ση και επιτυχή εξέταση 12 μεταπτυχιακών μαθημάτων, 
είτε (β) σε παρακολούθηση και επιτυχή εξέταση 8 με¬ 
ταπτυχιακών μαθημάτων και εκπόνηση μεταπτυχιακής 
διπλωματικής εργασίας. 

2. Στο ΠΜΣ «Ηλεκτρονικά Συστήματα Τηλεπικοινωνιών 
και Αυτοματισμών» προσφέρονται τα ακόλουθα μαθή¬ 
ματα, τα οποία αποτελούν και τον κορμό του: 

Επιλογής Υποχρεωτικά: 

(1) Εφαρμοσμένα Ηλεκτρονικά: Ισχύος και Υψηλών 
Συχνοτήτων 

(2) Ευρυζωνικές Επικοινωνίες 

(3) Τεχνικές Προγραμματισμού και Αλγόριθμοι 

(4) Ενσωματωμένα Συστήματα 

(5) Τεχνολογική Επιχειρηματικότητα καιΤεχνοοικονο- 
μική Ανάλυση 

(6) Οπτικά Δίκτυα και Οπτοηλεκτρονικά Συστήματα 

(7) Αμυντικές Τεχνολογίες και Ηλεκτρομαγνητική Συμ¬ 
βατότητα 

(8) Ασύρματα Δίκτυα και Κινητές Επικοινωνίες 

(9) Μηχατρονική 

(10) Παράλληλη Επεξεργασία και Υπολογιστικά Πλέγ¬ 
ματα 

(11) Σκέδαση, Διάδοση και Ακτινοβολία Ηλεκτρομα- 
γνητικών Κυμάτων 

(12) Μικροκυματικές - Χιλιοστομετροκυματικές Επι¬ 
κοινωνίες και Κεραίες 

(13) Τεχνολογίες Μη Καταστροφικού Ελέγχου 

(14) Πολυμερικά Ηλεκτρονικά 

(15) Ειδικά Θέματα Μετρητικών Συστημάτων 

(16) Δεξιότητες και Δεοντολογία στις Επιστήμες 

(17) Βαθιά Μηχανική Μάθηση 

(18) Φερεγγυότητα Ψηφιακών Συστημάτων 

Σε κάθε εξάμηνο, με απόφαση του αρμοδίου οργά¬ 
νου, προσφέρεται ικανός αριθμός από τα παραπάνω 
μαθήματα. 

3. Τα μαθήματα περιλαμβάνουν θεωρητική διδα¬ 
σκαλία, ασκήσεις πράξης, εργαστηριακές ασκήσεις και 
εκπόνηση εργασιών. Κάθε μάθημα αντιστοιχεί σε 7,5 
πιστωτικές μονάδες του Ευρωπαϊκού Συστήματος Μετα¬ 
φοράς και Συσσώρευσης Πιστωτικών Μονάδων (Ε0Τ5), 


ενώ η Μεταπτυχιακή Διπλωματική Εργασία αντιστοιχεί 
σε 30 πιστωτικές μονάδες του συστήματος Ε(ΙΤ5. Για την 
απόκτηση του ΜΔΕ απαιτούνται 90 πιστωτικές μονάδες. 

4.Τα μαθήματα, όπως και η διπλωματική εργασία βαθ¬ 
μολογούνται στην κλίμακα 0-10 με διαβαθμίσεις του 0,1. 
Για να θεωρηθεί επιτυχής η επίδοση σε κάποιο μάθημα 
θα πρέπει να έχει βαθμολογηθεί τουλάχιστον με πέντε 
(5). 

Άρθρο 6 

Αριθμός Εισακτέων 

Ο μέγιστος αριθμός εισακτέων ανά κύκλο εισαγωγής 
ορίζεται σε δεκαπέντε (15) φοιτητές. Επιπλέον του αριθ¬ 
μού εισακτέων, γίνεται δεκτός ένας (1) υπότροφος του 
Ιδρύματος Κρατικών Υποτροφιών (ΙΚΥ) που πέτυχε στο 
σχετικό διαγωνισμό μεταπτυχιακών σπουδών εσωτε¬ 
ρικού του γνωστικού αντικειμένου του ΠΜΣ και ένας 
(1) αλλοδαπός υπότροφος του Ελληνικού Κράτους. Ο 
αριθμός των υποτρόφων μπορεί να αυξάνεται σύμφωνα 
με τις διατάξεις του άρθρου 4 του ν. 3685/2008 (ΦΕΚ 
148/τ.Α), όπως τροποποιήθηκε και ισχύει βάσει του 
ν.4485/2017 (ΦΕΚ 114/τ.Α), μετά από απόφαση της ΣΕ. 

Άρθρο 7 

Διαδικασίες Επιλογής Φοιτητών 

Η επιλογή των εισακτέων φοιτητών στο ΠΜΣ γίνεται με 
βάση σύστημα μορίων, για τον υπολογισμό των οποίων 
λαμβάνονται υπόψη ο βαθμός πτυχίου, η καλή γνώση 
της αγγλικής γλώσσας, η επαγγελματική εμπειρία στο 
αντικείμενο και η προσωπική συνέντευξη. Επιλέγονται οι 
υποψήφιοι που συγκεντρώνουν τα περισσότερα μόρια. 

Άρθρο 8 

Προσωπικό 

1. Στο ΠΜΣ μπορούν να διδάσκουν: 

α) Μέλη ΔΕΠ του Τμήματος Ηλεκτρονικών Μηχανικών 
ΤΕ, ή άλλων Τμημάτων του ΤΕΙ Κρήτης ή ελληνικών ή 
ξένων Πανεπιστημίων, ομότιμοι καθηγητές, επισκέπτες 
καθηγητές, συνεργαζόμενοι καθηγητές, διδάσκοντες 
βάσει του ΠΔ 407/1980, ειδικοί επιστήμονες ή συμβα- 
σιούχοι ή ωρομίσθιοι επιστημονικοί συνεργάτες κάτοχοι 
διδακτορικού διπλώματος. 

(β) Ερευνητές ερευνητικών ιδρυμάτων της ημεδαπής 
ή της αλλοδαπής, κάτοχοι διδακτορικού διπλώματος και 
με επαρκή επιστημονική δραστηριότητα. 

(γ) Στελέχη παραγωγής με υψηλή επαγγελματική 
εμπειρία σε ειδικά θέματα, σε γνωστικά πεδία σχετικά 
με το ΠΜΣ. 

(δ) Με απόφαση της ΣΕ μπορεί να ανατίθεται επικου¬ 
ρικό έργο σε Επιστημονικούς ή Εργαστηριακούς Συνερ¬ 
γάτες, σε εξειδικευμένα θέματα εφόσον διαθέτουν τα 
πλήρη έκτου νόμου προβλεπόμενα προσόντα. 

2. Το διδακτικό έργο και η επίβλεψη ή συνεπίβλεψη 
μεταπτυχιακών διπλωματικών εργασιών ανατίθεται από 
τη Συνέλευση του Τμήματος σε μέλη του προσωπικού 
του ΤΕΙ Κρήτης ή σε εξωτερικούς συνεργάτες όπως πα¬ 
ραπάνω, μετά από εισήγηση της ΣΕ και σύμφωνα με την 
κείμενη νομοθεσία. 

Άρθρο 9 

Υλικοτεχνική Υποδομή 

Απάτην υπάρχουσα κτιριακή και υλικοτεχνική υποδο¬ 
μή του ΤΕΙ Κρήτης προσφέρονται για την υποστήριξη του 
ΠΜΣ αίθουσες διδασκαλίας, εκπαιδευτικά και ερευνητικά 
εργαστήρια, έπιπλα και σκεύη, εργαστηριακός εξοπλι¬ 
σμός και μηχανές γραφείου καθώς και η Βιβλιοθήκη της 
Σχολής Εφαρμοσμένων Επιστημών ΤΕΙ Κρήτης. 

Άρθρο 10 

Κόστος λειτουργίας 


1. Το συνολικό ετήσιο κόστος λειτουργίας του ΠΜΣ 
για 15 φοιτητές υπολογίζεται σε 8.000€ και κατανέμεται 
ως εξής: 


Κατηγορία Δαπάνης 

Κόστος (€) 

Αναλώσιμα εργαστηρίων 

5.000 € 

Λοιπές δαπάνες για εκπαίδευση και 
δημοσιότητα 

3.000 € 

Συνολικό κόστος λειτουργίας 

8.000 € 


2. Δεν προβλέπεται η καταβολή τελών φοίτησης από 
τους μεταπτυχιακούς φοιτητές για την κάλυψη του κό¬ 
στους λειτουργίας του ΠΜΣ. Το κόστος λειτουργίας θα 
καλύπτεται με αυτοχρηματοδότηση μέσω ιδίων πόρων, 
οι οποίοι θα προέρχονται από τον προϋπολογισμό του 
Ιδρύματος σύμφωνα με τις διατάξεις του Ν. 4485/2017, 
από πόρους περιφερειακών, εθνικών ή ευρωπαϊκά εκ¬ 
παιδευτικών, ερευνητικών και αναπτυξιακών προγραμ¬ 
μάτων στο πλαίσιο των στόχων και των γνωστικών αντι¬ 
κειμένων του ΠΜΣ, από μέρος των εσόδων του Ειδικού 
Αογαριασμού Κονδυλίων Έρευνας του Ιδρύματος, από 
δωρεές, παροχές, κληροδοτήματα, χορηγίες φορέων του 
δημοσίου, όπως οριοθετείται στην παρ. Ια του άρθρου 14 
του ν. 4270/2014 (ΦΕΚ 143/τ.Α), ή του ιδιωτικού τομέα 
και από κάθε άλλη νόμιμη αιτία. 

Άρθρο 11 

Διάρκεια Αειτουργίας ΠΜΣ 

Το ΠΜΣ θα λειτουργήσει από το ακαδημαϊκό έτος 
2018-2019 μέχρι το ακαδημαϊκό έτος 2028-29, με δυνα¬ 
τότητα παράτασης, σύμφωνα με την κείμενη νομοθεσία 
και την παρ. 11 α του άρθρου 80 του ν. 4009/2011 (ΦΕΚ 
195/τ.Α/6-9-2011), όπως τροποποιήθηκε και ισχύει βάσει 
του ν. 4485/2017. 

Άρθρο 12 

Μεταβατικές Διατάξεις 

Όσα θέματα δεν προβλέπονται στην παρούσα από¬ 
φαση θα ρυθμίζονται από τα αρμόδια όργανα και τους 
κανονισμούς του ΤΕΙ Κρήτης σύμφωνα με την ισχύουσα 
νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 18 Μάίου 2018 

Ο Πρύτανης 

ΝΙΚΟΛΑΟΣ ΚΑΤΣΑΡΑΚΗΣ 


Αριθμ. 1480 _ (3) 

Αποζημίωση για εργασία προς συμπλήρωση του 
υποχρεωτικού ωραρίου των υπαλλήλων ΙΔΑΧ 
της Δημοτικής Κοινωφελούς Επιχείρησης Δή¬ 
μου Έδεσσας (ΔΗ.Κ.Ε.Δ.Ε.). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΔΗΜΟΤΙΚΗΣ 
ΚΟΙΝΩΦΕΛΟΥΣ ΕΠΙΧΕΙΡΗΣΗΣ ΔΗΜΟΥ ΕΔΕΣΣΑΣ 
(ΔΗ.Κ.Ε.Δ.Ε.) 

Έχοντας υπόψη: 

1. Τις διατάξεις του άρθρου 20 του ν. 4354/2015 (ΦΕΚ 
176Α/16-12-2015). 

2. Την αριθμ. οικ. 2/78400/0022/14-11-2011 Εγκύκλιο 
του Υπουργείου Οικονομικών. 

3. Τις διατάξεις της παρ. 1 του άρθρου 176 του 
ν.4261/2014 (ΦΕΚ 107Α/2014). 

4. Το αριθμ. Οικ. 2/41768/0022/20-5-2014 έγγραφο 
του Υπουργείου Οικονομικών. 

5. Την απόφαση αριθμ. 8001/ 2009 με εντολή Γενικού 
Γραμματέα Περιφέρειας που αφορά την διάσπαση μετα¬ 
τροπή της Δημοτικής Επιχείρησης Καταρράκτες Έδεσσας 
(Δ.Ε.Κ.Ε.) με την σύσταση μια Δημοτικής Κοινωφελούς 
Επιχείρησης Δήμου Έδεσσας (ΔΗ.Κ.Ε.Δ.Ε.) και μιας Α.Ε. 
με την επωνυμία «Τουριστική Έδεσσας Ανώνυμη εταιρία 
ΟΤΑ» ΦΕΚ 332/2009 

6. Την απόφαση αριθμ. 49/2011 του Προέδρου του 
Δημοτικού Συμβουλίου που αφορά τη συγχώνευση δη¬ 
μοτικών κοινωφελών επιχειρήσεων πρώην Δήμου Βεγο- 
ρίτιδας - Σύσταση νέας Κοινωφελούς Δημοτικής Επιχεί¬ 
ρησης Έδεσσας και σύνθεση νέου Δ/κου Συμβουλίου. 

7. Την απόφαση αριθμ. 123α/2011 από το πρακτικό 
10/2011 της συνεδρίασης του Διοικητικού Συμβουλί¬ 
ου της ΔΗΜΟΤΙΚΗΣ ΚΟΙΝΩΦΕΛΟΥΣ ΕΠΙΧΕΙΡΗΣΗΣ ΔΗ¬ 
ΜΟΥ ΕΔΕΣΣΑΣ (ΔΗ.Κ.Ε.Δ.Ε.) στις 24 Νοεμβρίου 2011 με 
Θέμα: Έγκριση κανονισμών: α) Κατάρτιση και ψήφιση 
εσωτερικού κανονισμού υπηρεσιών της ΔΗ.ΚΕ.Δ.Ε., και 
συγκεκριμένα το άρθρο 14: ΑρμοδιότητεςΤμήματος Πο¬ 
λιτισμού και Αθλητισμού και το άρθρο 15: Αρμοδιότητες 
Τμήματος Πολιτιστικού Τουρισμού και Περιβάλλοντος. 

8. Τον αριθμό των υπαλλήλων της ΔΗ.Κ.Ε.Δ.Ε. 

9. Το γεγονός ότι η εργασία προς συμπλήρωση του 
υποχρεωτικού ωραρίου κρίνεται απαραίτητη για την 
κάλυψη: 

• Των κυρίων σκοπών της επιχείρησης που περιλαμ¬ 
βάνουν την ανάδειξη και προστασία του τοπικού πο¬ 
λιτισμού, την προβολή των πολιτιστικών αγαθών και 
των σύγχρονων πολιτιστικών έργων που παράγονται 
σε τοπικό επίπεδο, με τη λειτουργία πολιτιστικών και 
πνευματικών κέντρων, μουσείων, πινακοθηκών, κινη¬ 
ματογράφων και θεάτρου, φιλαρμονικών και σχολών 
διδασκαλίας μουσικής, σχολών χορού, ζωγραφικής, 
γλυπτικής, κ.λπ. καθώς και η μελέτη και εφαρμογή πο¬ 
λιτιστικών προγραμμάτων. 

• Την ανάπτυξη του πολιτιστικού τουρισμού εφόσον 
δεν έχει εμπορικό χαρακτήρα. 

10. Ότι η δαπάνη που θα προκόψει από την ανωτέ¬ 
ρω απασχόληση θα αντιμετωπιστεί από τις πιστώσεις 
των ΚΑ 60.00.00. το ποσό ανέρχεται στις 12.000,00 € και 
60.03.00. το ποσό ανέρχεται στις 3.300€ του Π/Υ οικο¬ 
νομικού έτους 2018. 

αποφασίζει 

1. Αποφασίζει και εγκρίνει την αποζημίωση για εργα¬ 
σία Κυριακών και εξαιρέσιμων ημερών προς συμπλή¬ 
ρωση του υποχρεωτικού ωραρίου οκτώ (8) υπαλλήλων 
ΙΔΑΧ για το χρονικό διάστημα έως 31/12/2018 με ανώ¬ 
τατο όριο της 1600 ώρες με την προβλεπόμενη από το 
νόμο αποζημίωση. 

2. Η κατανομή των ωρών απασχόλησης του προσω¬ 
πικού θα γίνεται κάθε φορά ανάλογα με τις ανάγκες της 
υπηρεσίας. 


3. Οι αποζημιώσεις που αφορούν τους υπαλλήλους 
για το οικονομικό έτος 2018 θα καταβληθούν μετά την 
Δημοσίευση του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 27 Δεκεμβρίου 2017 
Η Πρόεδρος 

ΑΝΑΣΤΑΣΙΑ ΙΑΤΡΙΔΟΥ - ΒΛΑΔΙΚΑ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΓΤ ίΞΓΓίτΙΥ-Π Λ ι : ■ ,' ,'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























